শিব তাংডব স্তোত্রম

জটাটবীগলজ্জলপ্রবাহপাবিতস্থলে
গলেবলংব্য় লংবিতাং ভুজংগতুংগমালিকাম |
ডমড্ডমড্ডমড্ডমন্নিনাদবড্ডমর্বয়ং
চকার চংডতাংডবং তনোতু নঃ শিবঃ শিবম || 1 ||

জটাকটাহসংভ্রমভ্রমন্নিলিংপনির্ঝরী-
-বিলোলবীচিবল্লরীবিরাজমানমূর্ধনি |
ধগদ্ধগদ্ধগজ্জ্বলল্ললাটপট্টপাবকে
কিশোরচংদ্রশেখরে রতিঃ প্রতিক্ষণং মম || 2 ||

ধরাধরেংদ্রনংদিনীবিলাসবংধুবংধুর
স্ফুরদ্দিগংতসংততিপ্রমোদমানমানসে |
কৃপাকটাক্ষধোরণীনিরুদ্ধদুর্ধরাপদি
ক্বচিদ্দিগংবরে মনো বিনোদমেতু বস্তুনি || 3 ||

জটাভুজংগপিংগলস্ফুরত্ফণামণিপ্রভা
কদংবকুংকুমদ্রবপ্রলিপ্তদিগ্বধূমুখে |
মদাংধসিংধুরস্ফুরত্ত্বগুত্তরীয়মেদুরে
মনো বিনোদমদ্ভুতং বিভর্তু ভূতভর্তরি || 4 ||

সহস্রলোচনপ্রভৃত্য়শেষলেখশেখর
প্রসূনধূলিধোরণী বিধূসরাংঘ্রিপীঠভূঃ |
ভুজংগরাজমালয়া নিবদ্ধজাটজূটক
শ্রিয়ৈ চিরায় জায়তাং চকোরবংধুশেখরঃ || 5 ||

ললাটচত্বরজ্বলদ্ধনংজয়স্ফুলিংগভা-
-নিপীতপংচসায়কং নমন্নিলিংপনায়কম |
সুধাময়ূখলেখয়া বিরাজমানশেখরং
মহাকপালিসংপদেশিরোজটালমস্তু নঃ || 6 ||

করালফালপট্টিকাধগদ্ধগদ্ধগজ্জ্বল-
দ্ধনংজয়াধরীকৃতপ্রচংডপংচসায়কে |
ধরাধরেংদ্রনংদিনীকুচাগ্রচিত্রপত্রক-
-প্রকল্পনৈকশিল্পিনি ত্রিলোচনে মতির্মম || 7 ||

নবীনমেঘমংডলী নিরুদ্ধদুর্ধরস্ফুরত-
কুহূনিশীথিনীতমঃ প্রবংধবংধুকংধরঃ |
নিলিংপনির্ঝরীধরস্তনোতু কৃত্তিসিংধুরঃ
কলানিধানবংধুরঃ শ্রিয়ং জগদ্ধুরংধরঃ || 8 ||

প্রফুল্লনীলপংকজপ্রপংচকালিমপ্রভা-
-বিলংবিকংঠকংদলীরুচিপ্রবদ্ধকংধরম |
স্মরচ্ছিদং পুরচ্ছিদং ভবচ্ছিদং মখচ্ছিদং
গজচ্ছিদাংধকচ্ছিদং তমংতকচ্ছিদং ভজে || 9 ||

অগর্বসর্বমংগলাকলাকদংবমংজরী
রসপ্রবাহমাধুরী বিজৃংভণামধুব্রতম |
স্মরাংতকং পুরাংতকং ভবাংতকং মখাংতকং
গজাংতকাংধকাংতকং তমংতকাংতকং ভজে || 1০ ||

জয়ত্বদভ্রবিভ্রমভ্রমদ্ভুজংগমশ্বস-
-দ্বিনির্গমত্ক্রমস্ফুরত্করালফালহব্য়বাট |
ধিমিদ্ধিমিদ্ধিমিধ্বনন্মৃদংগতুংগমংগল
ধ্বনিক্রমপ্রবর্তিত প্রচংডতাংডবঃ শিবঃ || 11 ||

দৃষদ্বিচিত্রতল্পয়োর্ভুজংগমৌক্তিকস্রজোর-
-গরিষ্ঠরত্নলোষ্ঠয়োঃ সুহৃদ্বিপক্ষপক্ষয়োঃ |
তৃষ্ণারবিংদচক্ষুষোঃ প্রজামহীমহেংদ্রয়োঃ
সমং প্রবর্তয়ন্মনঃ কদা সদাশিবং ভজে || 12 ||

কদা নিলিংপনির্ঝরীনিকুংজকোটরে বসন
বিমুক্তদুর্মতিঃ সদা শিরঃস্থমংজলিং বহন |
বিমুক্তলোললোচনো ললাটফাললগ্নকঃ
শিবেতি মংত্রমুচ্চরন সদা সুখী ভবাম্য়হম || 13 ||

ইমং হি নিত্য়মেবমুক্তমুত্তমোত্তমং স্তবং
পঠন্স্মরন্ব্রুবন্নরো বিশুদ্ধিমেতিসংততম |
হরে গুরৌ সুভক্তিমাশু য়াতি নান্য়থা গতিং
বিমোহনং হি দেহিনাং সুশংকরস্য় চিংতনম || 14 ||

পূজাবসানসময়ে দশবক্ত্রগীতং য়ঃ
শংভুপূজনপরং পঠতি প্রদোষে |
তস্য় স্থিরাং রথগজেংদ্রতুরংগয়ুক্তাং
লক্ষ্মীং সদৈব সুমুখিং প্রদদাতি শংভুঃ || 15 ||

Web Url: http://www.vignanam.org/veda/shiva-tandava-stotram-bengali.html